ගේ ළඟට ආපු අලි ගේ කඩන කොට අපිව බේරාගන්න ගිහිල්ලා අලියා ගහලා මැරුවා යැයි ත්‍රිකුණාමලය මොරවැව කිතුල්උතුව ප්‍රදේශයේදී වල් අලි ප්‍ර‍්‍රහාරයෙන් මිය ගිය ඒ. ඒ. නිමල් කරුණාතිලක මහතාගේ බිරිය පැවැසීය.නිමල් කරුණාතිලක මහතා ශ්‍රී ලංකා යුද හමුදාවේ දෙවැනි ගැමුණු රෙජිමේන්තුවේ කෝප්‍රල් වශයෙන් තන්තිරිමලේ යුද හමුදා කඳවුරේ සේවය කරද්දී නිවාඩු ලබා නිවසේ අඹුදරුවන් සමඟ සිටියදී මෙම අබැද්දියට මුහුණ දුන්නේය.නිමල් කරුණාතිලක මහතාගේ බාල පුතා වල් අලි ප්‍රහාරයකට ලක්ව බරපතළ තුවාල ලබා ත්‍රිකුණාමලය රෝහලට ඇතුළත් කිරීමෙන් පසුව වැඩිදුර ප්‍රතිකාර සඳහා මහනුවර ශික්ෂණ රෝහලට ඇතුළත් කර තිබේ.